RP MODIFICACIÓN DE MEDIDAS NOS ESPACIOS COMUNES POLO COVID-19
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/03/2022)

Por Resolución Presidencial de data 24 de setembro de 2020 (núm. RP2020002750) aprobouse o Protocolo de uso de salas desta Deputación adaptadas á normativa vixente pola incidencia da COVID-19, na que se regula as capacidades máximas nos espazos desta Deputación, nos espazos que se cedan para a realización de eventos, así como nos que se celebren reunións do persoal tanto de forma presencial, telemática ou semipresencial. Tamén se veñen a regular as medidas a adoptar en relación coa celebración das sesións dos órganos colexiados e así mesmo, as medidas que deben seguirse nas actividades que se realicen ó aire libre. Na Resolución Presidencial do 22 de setembro de 2020 (núm. RP2020002725), pola que se establecen as medidas a adoptar nos centros de traballo a partir de setembro de 2020 pola incidencia da COVID-19, recóllense limitacións á permanencia espazos comúns e a obrigatoriedade de seguir os itinerarios de circulación do Anexo V nos percorridos que se realicen tanto polo persoal como polo resto da cidadanía nas instalacións da Deputación. Estas medidas mantivéronse en vigor ante a chegada da última onda en base ao principio de prudencia, coa finalidade de garantir a seguridade e a saúde do persoal da Deputación e do conxunto da cidadanía, así como de garantir unha axeitada prestación dos servizos públicos. A actual fase de remisión da última onda cun descenso estable e rápido da incidencia, e as altas taxas de vacinación que reduciron considerablemente a vulnerabilidade da poboación, están a motivar o alzamento gradual das medidas adoptadas polas autoridades competentes a nivel estatal e autonómico, non resultando preciso o mantemento das medidas propias antes indicadas. Considerando o disposto nos arts.34.1, d) da 7/85, de 2 de abril e 61.7 do RD 2568/86, de 28 de novembro. Visto o disposto nas RPs de 15 de xullo e 1 de agosto de 2019 (Rex. núm.2019012988 e 2019014186, respectivamente) e polas que se delegan, entre outras, as competencias en materia de Réxime Interior. Primeiro.- Derrogar a Resolución Presidencial de data 24 de setembro de 2020 (núm. RP2020002750) pola que se aprobou o Protocolo de uso de salas desta Deputación adaptadas á normativa entón vixente pola incidencia da Covid-19, pasando a rexerse exclusivamente polo que dispoñan as autoridades sanitarias competentes, de ser o caso. Segundo.- Deixar sen efecto as limitacións e prohibicións relativas á permanencia en espazos comúns e limitacións de desprazamentos nos centros de traballo recollidas da Resolución Presidencial de data 22 de setembro de 2020 (núm. RP2020002725), pola que se establecen as medidas a adoptar nos centros de traballo, así como o carácter preceptivo do seguimento dos itinerarios de circulación recollidos no Anexo V da citada resolución, que pasan a ter carácter facultativo, manténdose a vixencia da mesma en todo o demais. Dar traslado desta Resolución a todas as xefaturas de Servizo e así mesmo publicala na páxina web da Deputación e no portal de transparencia. Asinada dixitalmente na data que figura á marxe